1)

regulas 2. pantu aizstāj ar šādu: “2. Pants Piekļuves piešķiršana attiecībā uz informāciju par atvasinātajiem instrumentiem 1. Darījumu reģistrs informāciju par atvasinātajiem instrumentiem saskaņā ar šīs regulas 2. un 3. pantu dara tieši un tūlītēji pieejamu Regulas (ES) Nr. 648/2012 81. panta 3. punktā minētajām struktūrām, tostarp gadījumos, kuros pastāv deleģēšanas nolīgumi saskaņā ar Regulas (ES) Nr. 1095/2010 28. pantu. Pirmās daļas piemērošanas nolūkā darījumu reģistrs izmanto saskaņā ar ISO 20022 metodiku izstrādātu XML formātu un veidni. 2. Darījumu reģistrs nodrošina, ka informācija par darījumiem ar atvasinātajiem instrumentiem, kas darīta pieejama Regulas (ES) Nr. 648/2012 81. panta 3. punktā minētajām struktūrām saskaņā ar šo pantu un ievērojot šīs regulas 4. un 5. pantā noteiktos termiņus, ietver šādus datus: a) ziņojumi par atvasinātajiem instrumentiem, kas paziņoti saskaņā ar Komisijas Deleģētās regulas (ES) 2022/1855 (*1) pielikuma 1., 2. un 3. tabulu, tostarp par jaunāko darījumu stāvokli attiecībā uz atvasinātajiem instrumentiem, kas nav izpildīti un kas minēti Komisijas Īstenošanas regulas (ES) 2022/1860 (*2) 2. panta 2. punktā; b) attiecīgā informācija par atvasināto instrumentu ziņojumiem, kurus darījumu reģistrs ir noraidījis vai par kuriem brīdinājis iepriekšējās darba dienas laikā, un to noraidīšanas vai brīdinājuma iemeslus, kā norādīts Komisijas Deleģētajā regulā (ES) 2022/1858 (*3); c) visu to paziņoto atvasināto instrumentu saskaņošanas statuss, attiecībā uz kuriem darījumu reģistrs ir veicis saskaņošanas procesu saskaņā ar Deleģētās regulas (ES) 2022/1855 3. pantu. 3. Struktūrām, kurām ir vairāki pienākumi vai pilnvaras saskaņā ar Regulas (ES) Nr. 648/2012 81. panta 3. punktu, darījumu reģistrs nodrošina vienotu piekļuves punktu attiecībā uz atvasinātajiem instrumentiem, uz kuriem attiecas šie pienākumi un pilnvaras. 4. Eiropas Vērtspapīru un tirgu iestādei (EVTI) darījumu reģistrs nodrošina piekļuvi visiem darījumu datiem par atvasinātajiem instrumentiem, lai EVTI varētu īstenot savas pilnvaras saskaņā ar tās pienākumiem un pilnvarām. 5. Eiropas Banku iestādei, Eiropas Apdrošināšanas un aroda pensiju iestādei un Eiropas Sistēmisko risku kolēģijai darījumu reģistrs nodrošina piekļuvi visiem atvasināto instrumentu darījumu datiem. 6. Energoregulatoru sadarbības aģentūrai darījumu reģistrs nodrošina piekļuvi visiem darījumu datiem attiecībā uz atvasinātajiem instrumentiem, ja pamatā esošais aktīvs ir enerģijas produkti vai emisijas kvotas. 7. Iestādei, kas uzrauga tirdzniecības vietas, darījumu reģistrs nodrošina piekļuvi visiem darījumu datiem attiecībā uz atvasinātajiem instrumentiem, kurus izpilda minētajās tirdzniecības vietās. 8. Uzraudzības iestādei, kas izraudzīta saskaņā ar Direktīvas 2004/25/EK 4. pantu, darījumu reģistrs nodrošina piekļuvi visiem atvasināto instrumentu darījumu datiem, ja pamatā esošais aktīvs ir vērtspapīrs, kuru emitējis uzņēmums, kas atbilst vienam vai vairākiem no šādiem nosacījumiem: a) uzņēmumam ļauts veikt tirdzniecību regulētā tirgū, kurš izveidots minētās iestādes dalībvalstī, un minētā uzņēmuma vērtspapīru pārņemšanas piedāvājumi ietilpst minētās iestādes uzraudzības pienākumos un pilnvarās; b) uzņēmuma juridiskā adrese vai galvenais birojs atrodas minētās iestādes dalībvalstī, un minētā uzņēmuma vērtspapīru pārņemšanas piedāvājumi ietilpst minētās iestādes uzraudzības pienākumos un pilnvarās; c) uzņēmums ir piedāvātājs, kas definēts Direktīvas 2004/25/EK 2. panta 1. punkta c) apakšpunktā, uzņēmumiem, kas norādīti šā punkta a) vai b) apakšpunktā, un tā piedāvātā atlīdzība ietver vērtspapīrus. 9. Regulas (ES) Nr. 648/2012 81. panta 3. punkta j) apakšpunktā minētajai iestādei darījumu reģistrs nodrošina piekļuvi visiem atvasināto instrumentu darījumu datiem attiecībā uz tirgiem, līgumiem, pamatā esošajiem aktīviem, etaloniem un darījumu partneriem, kas ietilpst minētās iestādes uzraudzības pienākumos un pilnvarās. 10. Eiropas Centrālajai bankai (ECB) un Eiropas Centrālo banku sistēmas (ECBS) dalībniekam, kura dalībvalsts valūta ir euro, darījumu reģistrs sniedz piekļuvi šādiem datiem: a) visiem atvasināto instrumentu darījumu datiem jebkurā no šādiem gadījumiem: i) ja atvasinātā instrumenta atsauces struktūra ir iedibināta dalībvalstī, kuras valūta ir euro, un uz to attiecas minētā ECBS dalībnieka uzraudzības pienākumi un pilnvaras; ii) ja atsauces saistība ir tādas dalībvalsts valsts parāds, kuras valūta ir euro; b) atvasināto instrumentu pozīcijas datiem euro valūtā. 11. Regulas (ES) Nr. 648/2012 81. panta 3. punktā minētajai iestādei, kura uzrauga sistēmiskos riskus finanšu stabilitātei eurozonā un kuras dalībvalsts valūta ir euro, tostarp ECB, darījumu reģistrs sniedz piekļuvi visiem darījumu datiem attiecībā uz atvasinātajiem instrumentiem, kas noslēgti tirdzniecības vietās vai ko noslēguši centrālie darījumu partneri (CCP) un darījumu partneri, uz kuriem attiecas minētās iestādes pienākumi un pilnvaras, uzraugot sistēmiskus riskus finanšu stabilitātei eurozonā. 12. ECBS dalībniekam, kura dalībvalsts valūta nav euro, darījumu reģistrs nodrošina piekļuvi šādiem datiem: a) visiem atvasināto instrumentu darījumu datiem jebkurā no šādiem gadījumiem: i) ja atvasinātā instrumenta atsauces struktūra ir iedibināta minētā ECBS dalībnieka dalībvalstī un ja uz minēto struktūru attiecas minētā ECBS dalībnieka uzraudzības pienākumi un pilnvaras; ii) ja atsauces saistība ir minētā ECBS dalībnieka dalībvalsts valsts parāds; b) atvasināto instrumentu pozīcijas datiem valūtā, ko emitējis attiecīgais ECBS dalībnieks. 13. Regulas (ES) Nr. 648/2012 81. panta 3. punktā minētajai iestādei, kura uzrauga sistēmiskos riskus finanšu stabilitātei un kuras dalībvalsts valūta nav euro, darījumu reģistrs nodrošina piekļuvi visiem darījumu datiem attiecībā uz atvasinātajiem instrumentiem, kas noslēgti tirdzniecības vietās vai ko noslēguši CCP un darījumu partneri, uz kuriem attiecas minētās iestādes pienākumi un pilnvaras, kad tā uzrauga sistēmiskus riskus finanšu stabilitātei dalībvalstī, kuras valūta nav euro. 14. Kad ECB veic savus uzdevumus vienotā uzraudzības mehānisma ietvaros saskaņā ar Padomes Regulu (ES) Nr. 1024/2013 (*4), darījumu reģistrs nodrošina tai piekļuvi visiem darījumu datiem attiecībā uz atvasinātajiem instrumentiem, kurus noslēguši darījuma partneri, kam vienotā uzraudzības mehānisma ietvaros piemēro ECB uzraudzību saskaņā ar minēto regulu. 15. Regulas (ES) Nr. 648/2012 81. panta 3. punkta o) un p) apakšpunktā minētajai kompetentajai iestādei darījumu reģistrs nodrošina piekļuvi visiem darījumu datiem attiecībā uz atvasinātajiem instrumentiem, kurus noslēguši darījumu partneri, kas ietilpst minētās iestādes uzraudzības pienākumos un pilnvarās. 16. Regulas (ES) Nr. 648/2012 81. panta 3. punkta m) apakšpunktā norādītajai noregulējuma iestādei darījumu reģistrs nodrošina piekļuvi visiem darījumu datiem attiecībā uz atvasinātajiem instrumentiem, kurus noslēguši darījumu partneri, kas ietilpst minētās iestādes uzraudzības pienākumos un pilnvarās. 17. Vienotā noregulējuma valdei (VNV) darījumu reģistrs nodrošina piekļuvi visiem darījumu datiem attiecībā uz atvasinātajiem instrumentiem, kurus noslēguši darījumu partneri, kas ietilpst Eiropas Parlamenta un Padomes Regulas (ES) Nr. 806/2014 (*5) darbības jomā. 18. Iestādei, kas uzrauga centrālo darījumu partneri (CCP), un attiecīgajam ECBS dalībniekam, kas pārrauga attiecīgo CCP, darījumu reģistrs attiecīgā gadījumā nodrošina piekļuvi visiem darījumu datiem attiecībā uz atvasinātajiem instrumentiem, kam tīrvērti veicis attiecīgais CCP. (*1) Komisijas Deleģētā regula (ES) 2022/1855 (2022. gada 10. jūnijs), ar ko Eiropas Parlamenta un Padomes Regulu (ES) Nr. 648/2012 papildina attiecībā uz regulatīvajiem tehniskajiem standartiem, kuros precizē darījumu reģistriem ziņojamo datu minimumu un izmantojamo ziņojumu veidu (OV L 262, 7.10.2022., 1.. lpp.)." (*2) Komisijas Īstenošanas regula (ES) 2022/1860 (2022. gada 10. jūnijs), ar ko nosaka īstenošanas tehniskos standartus Eiropas Parlamenta un Padomes Regulas (ES) Nr. 648/2012 piemērošanai attiecībā uz ziņošanas standartiem, formātiem, biežumu, metodēm un kārtību (OV L 262, 7.10.2022., 68.. lpp.)." (*3) Komisijas Deleģētā regula (ES) 2022/1858 (2022. gada 10. jūnijs), ar ko papildina Eiropas Parlamenta un Padomes Regulu (ES) Nr. 648/2012 attiecībā uz regulatīvajiem tehniskajiem standartiem, precizējot procedūras par darījumu reģistru datu savstarpējo saskaņošanu un procedūras, kuras darījumu reģistram ir jāpiemēro, lai pārbaudītu, vai ziņojumu sniedzējs darījumu partneris vai iesniedzēja struktūra ievēro ziņošanas prasības, un lai pārbaudītu paziņoto datu pilnīgumu un pareizību (OV L 262, 7.10.2022., 46.. lpp.)." (*4) Padomes Regula (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV L 287, 29.10.2013., 63. lpp.)." (*5) Eiropas Parlamenta un Padomes Regula (ES) Nr. 806/2014 (2014. gada 15. jūlijs), ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010 (OV L 225, 30.7.2014., 1. lpp.).”;"